Nils Ole Skum (44) er fra Kautokeino og er oppvokst i naturen, gjennom det har han tilegnet mye av sitt samiske språk.

Nå frykter han for at etterkommerne kommer til å miste en del av språket.

– Samisk er jo et språk fra naturen og mange ord er knyttet opp mot de ulike samiske årstidene. Om du kan ikke ta med små barn langt opp i marka. Så forsvinner de delene av språket.

Historiene gjør sterkt inntrykk

Sannhets- og forsoningskommisjonen har startet arbeidet med å granske fornorskingspolitikk og urett overfor samer, kvener og norskfinner.

Til nå har kommisjonen fått inn 11 personlige historier, der Nils Ole Skum sin er en av dem.

Les også: Inger Ellen (88): – Jeg er en taper i Norge STERKE INNTRYKK: – Historiene gjør sterkt inntrykk, sier Dagfinn Høybråten. Foto: Stian Lysberg Solum / Stian Lysberg Solum

Leder i kommisjonen Dagfinn Høybråten er takknemlig for at Nils Ole er åpen om sin historie.

– Jeg håper det kan bidra til at andre kommer på tanken og at de også har noe å dele med oss, det er viktig for oss i den fasen av arbeidet vi er i nå, sier Høybråten.

Statssekretær Anne Karin Olli mener kommisjonen gjør et viktig arbeid og synes det er avgjørende at folk får anledningen til å dele sine historier.

VIKTIG: Statssekretær Anne Karin Olli mener det er avgjørende for arbeidet at folk for dele sin historie. Foto: Knut-Øyvind Hagen / NRK

– Vi ser fram til å sette oss inn i kommisjonens rapport, når den er ferdig.

– De tar ikke hensyn

Skum mener det blir et altfor stort fokus på at samer skal gjøre ting akkurat på samme måte som nordmenn, og henviser spesielt til motorferdselsloven og fuglejakta.

– Vi blir behandlet som om vi er gjester i våre egne områder. De tar ikke hensyn til at det blant annet er samisk tradisjon å drive med jakt og sanking fra naturen.

Nils Ole mener det er en fornorskningspolitikk som videreføres.

– Jeg synes det ødelegger samiske tradisjoner og samtidig det samiske språket.

Statssekretær Olli kommenterer at regjeringen arbeider systematisk for å legge til rette for at samisk kultur, språk og samfunnsliv kan leve og utvikle seg.